Komisjoni määrus (EÜ) nr 618/96,

3. aprill 1996,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 586/96, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodide alla;

on asjakohane, et siduva tariifiinformatsiooni saaja võib liikmesriikide tolliasutuste antud siduvale tariifiinformatsioonile, mis on seotud kaupade klassifitseerimisega koondnomenklatuuris ning mis ei vasta käesoleva määruse sätetele, nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) [3] artikli 12 lõike 6 alusel tugineda veel kolme kuu jooksul;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Liikmesriikide tolliasutuste antud siduvale tariifiinformatsioonile, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel tugineda veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 3. aprill 1996

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 84, 3.4.1996, lk 18.

[3] EÜT L 302, 19.10.1992, lk 1.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

1 | 2 | 3 |

1.Kord kuus ilmuv astroloogiaajakiri, mis koosneb ühest 79 mm × 505 mm suurusest rullikeeratud paberilehest, mille mõlemale poolele on trükitud horoskoop (kuu ja päeva kohta) ning õnnenumbrid õnnemängude jaoks, illustreeritud või mitte.Rullikeeratud ajakirja kaitseb läbipaistev plasttoru.Iga kuu pannakse neli sellist tekstilt, illustratsioonidelt ja värvilt identset ajakirja müüki värvitrükis ja illustreeritud kartongist müügipakendis, millele on märgitud kõnealune kuu. Müügipakend on jaotatud 12 osaks vastavalt sodiaagimärkidele. | 49029030 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 4902, 490290 ja 49029030 sõnastusega |

2.Laste pildiraamat (30 cm × 40 cm), mis koosneb neljast paksust kartonglehest ja on illustreeritud jõuluteemaliste piltidega.Siselehekülgedel on värvilised jõulupildid ja paarislehekülgedel laulude noodid ja tekstid.Viimasel lehel (mis on ühtlasi kaas), mille paksus on 1 cm, on siseküljel pilt jõulukuusest, mis on ehitud mitmevärviliste kuulidega, mille sees on hõõglambid.Sellel lehel on mikrovaljuhääldi ja elektrooniline moodul, mis nupule vajutades paneb muusika mängima ja hõõglambid vilkuma. | 49030000 | Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 3.b, grupi 49 märkusega 6 ning CN-koodi 49030000 sõnastusega. |

3.Imikutele mõeldud muusikaga voodikarussellid, mis on osadeks võetud ja koosnevad järgmistest osadest:tugivars plastmassist kinnitusseadistega,mängutoos, millel on üleskeeratav vedrumehhanism,karussell, mis koosneb kahest ristiasetatud plastkaarest, mille ristumiskohas ja otstes ripuvad nööri otsas tekstiilmaterjalist valmistatud ja inimeste riietes pehmed mänguloomad (jänesed, pardid, konnad).Üles keerates mängib mängutoos meloodiat ja paneb karusselli pöörlema. | 95035000 | Klassifikatsioon määratakse kindlaks koondnomenklatuuri tõlgendamise üldeeskirjadega 1, 2.a, 3.b ja 6 ning CN-koodide 9503 ja 95035000 sõnastusega. Toote on ette nähtud imikutele meelelahutuseks, eelkõige mängutoosi tõttu. |

--------------------------------------------------